Կապված բուհերում ուսման վարձի թանկացումների հետ՝ սոցիոլոգը հայտարարել է, որ որեւէ այլ երկրում ուսման վարձն այնքան էժան չէ, որքան Հայաստանում: «Ուսման վարձավճարները վերահսկելու կառավարության որոշումը բոլորովին չի նշանակում, որ այն ցածր մակարդակում կմնա: Վարձը կարող է բարձրանալ, սակայն այս դեպքում դա ավելի հիմնավորված կլինի»,-կարծում է Ահարոն Ադիբեկյանը: Նա ուսանողներին կոչ է արել չմտածել, որ կան մարդիկ, որոնք իրենց հաշվին դղյակներ են կառուցում կամ արտերկրում անշարժ գույք են ձեռք բերում: Նրա խոսքով՝ պետությունը պարտավոր է ապահովել բուհերի միայն մի մասին՝ ելնելով իր շահերից: Մյուս բուհերի հարցը պետք է հասարակությունը լուծի: